Autorretrato (1866)
Paisaxe rural (data descoñecida)
**Maria Dmitreyevna Raevskaia-Ivanova** (en ucraíno: Марія Дмитрівна Раєвська-Іванова), nada en 1840, preto de Gavrilovka (Gobernación de Khárkiv), e finada en Khárkiv en outubro do 1912, foi unha pintora e profesora de arte ucraína. No ano 1868, converteuse na primeira muller no Imperio Ruso en ser distinguida co título "Artista Libre" pola Academia Imperial de Artes.

Traxectoria
-----------

Naceu no seo dunha familia de terratenentes e foi educada no fogar. Posteriormente, estudou no estranxeiro compabilizando a formación artística con cursos de etnografía, arqueoloxía, historia da arte e lingüística pasando cinco anos entre Francia, Italia e Dresden.

Regresou ao seu país no ano 1868, superando o exame de "Artista Libre" da Academia Imperial e, o ano seguinte, instalada en Khárkiv, abriu unha escola privada de debuxo e pintura. Nela proporcionaba aloxamento de balde para os estudantes pobres. No 1872, foi admitida como membro de honra da Academia polos métodos anovadores que empregada na súa tarefa docente, que gañou sona polos premios gañados polos seus alumnos en exposicións.

A escola fundada por Raevskaia-Ivanova estivo 27 anos en funcionamento, formando a uns 900 estudantes, entre eles descatan Serhii Vasylkivsky, Alexei Beketov e Konstantin Pervukhin.

A titularidade da escola foi asumida polo concello no ano 1896. No 1912, foi renomeada como Escola de Arte de Khárkiv, un centro satélite da Academia Imperial, baixo a dirección de Alexander Lubimov. Durante o período soviético foi convertida nunha escola técnica e na actualidade é denominada Academia Estatal de Deseño e Artes de Khárkiv.

Alén da súa pintura e a docencia, escribiu numerosos panfletos e artigos sobre a instrución da arte, así como un manual, cuxo título pode ser traducido como "O ABC de debuxo para a familia e a escola" (1879).

O seu marido, Sergei Alexandrovich, era tamén profesor empregado polo concello de Khárkiv. O seu fillo, Alexander Sergeyevich, foi enxeñeiro técnico e axudou no deseño varios tipos de locomotoras rusas.

Notas
-----

1. 1 2  "Бібліо Містечко". *web.archive.org*. 2015-07-16. Arquivado dende o orixinal o 16 de xullo de 2015. Consultado o 2023-03-30.
2. ↑  "Бібліо Містечко". *web.archive.org*. 2015-07-16. Arquivado dende o orixinal o 16 de xullo de 2015. Consultado o 2023-03-30.
3. ↑  Budanova, Natalia (2019). *Women Artists to Victims of War – The First Exhibition of the Moscow Union of Women Painters and its Reception by the Contemporary Press*. *ARTL@S BULLETIN* (en inglés) **8**. p. 112.
4. 1 2  "Kharkiv State Academy of Design and Fine Arts". *ksada.org*. Consultado o 2023-03-30.
5. 1 2  Lozhkina, Alisa (2020). *PERMANENT REVOLUTION - ART IN UKRAINE, THE 20th TO THE EARLY 21st CENTURY*. *ArtHuss*. p. 55.
6. ↑  LEITE, Tamires Moura Gonçalves (2019). *As estampas de Liubov Popova e Varvara Stepanova e o novo modo de vida soviético*. UNIVIERSIDADE DE SÃO PAULO ESCOLA DE ARTES, CIÊNCIAS E HUMANIDADES. p. 26.
7. ↑  "Бібліо Містечко". *web.archive.org*. 2015-07-16. Arquivado dende o orixinal o 16 de xullo de 2015. Consultado o 2023-03-30.
8. ↑  Davidich, T.F (2019). "The significance and stylistic features of eclectic objects in the city of Kharkov.". *Technical Transactions*: 5–22.
9. ↑  "Kharkiv State Academy of Design and Fine Arts". *ksada.org*. Consultado o 2023-03-30.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Maria Raevskaia-Ivanova Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q15088608
* WorldCat
* VIAF: 7365161274891547650006
* GND: 1226259782
* LCCN: n2021017008
* NKC: js20211131883

 |